Felicitări! Kidibot tocmai a câștigat un premiu GLOBAL la World Congress of Information Technology 2019!

Probabil că știi deja că noi, Kidiboții, am tot câștigat cu voi o grămadă de premii în ultimii aproape 3 ani. Inclusiv de la Comisia Europeană, la nivelul întregii Uniuni Europene!

Ei bine, acum e ceva și mai tare! Kidibot a câștigat un premiu GLOBAL! Tananana!

The E-Education & Learning Merit Award 2019

Acest premiu este al vostru, dragi Kidiboți. Copii, luptători, eroi, profesori, părinți. Împreună am făcut Kidibot ce este acum, o platformă educațională recunoscută la nivel GLOBAL!

Împreună cu voi schimbăm milioane de destine, ajutăm milioane de copii să citească mai mult, să învețe mai mult, să facă mai multe fapte bune… Credem că e un lucru foarte tare în sinea lui, iar premiile care tot vin sunt un bonus, care ne aduc aminte că suntem pe drumul cel bun…

Această distincție este cea cu numărul 18!!! Puteți să le vedeți pe toate aici –

Trebuie musai să le mulțumim celor care au fost alături de noi financiar, cu premii sau cu o vorbă bună.

În primul rând, mulțumim părinților EROILOR GOLD! Ei văd extra-beneficiile pentru copiii lor, EROI GOLD, iar susținerea lor financiară prin donații modice lunare ne ajută să ne susținem cheltuielile uriașe pe care le acum cu lupta anti-Crocobețiană! Click aici să devii și tu un EROU GOLD!

Mulțumim sponsorilor și prietenilor noștri: OMV Petrom & Țara lui Andrei, Electrica, Raiffeisen Bank, Raiffeisen Comunități, E.ON, BRD, Kooperativa 2.0, Editura Arthur, Editura Niculescu, Editura Corint, Editura Humanitas, Robofun, GadgetWay.ro, Interbrand Printing, Ministerul pentru Românii de Pretutindeni, Ministerul Comunicațiilor și Societății Informaționale, Societatea Muzicală, Astroclubul București, Știință&Tehnică, Google, Zooku, FORI, Institutul Geologic al României, Muzeul de Geologie, Farmacia Richter, eMag, Telekom, Digi. Sper să nu fi uitat pe cineva.

E o seară frumoasă pentru toți! Toți meritați Felicitări! Pentru că schimbăm împreuna lumea în bine. E un lucru tare fain.